পায়ুবিদার
যে রোগে পায়ুনালীর প্রান্তে লম্বাটে ক্ষত সৃষ্টি হয় এবং পায়ুর রন্ধ্রনিয়ন্ত্রক পেশির আক্ষেপ তৈরি হয় তাকে বলা হয় পায়ুবিদার (ইংরেজি: anal fissure) বা গেজ। কোষ্ঠকাঠিন্যের রোগী পায়ুবিদারে বেশি ভুগে। শক্ত মল জোরপূর্বক ত্যাগ করার সময় অথবা পায়ুসঙ্গমের সময় (বিশেষত জোরপূর্বক পায়ুসঙ্গমের সময়) পায়ু গাত্র চিরে যায় এবং তা থেকে ক্ষত তৈরি হয়। সেইসঙ্গে অভ্যন্তরে রক্ত নিয়ন্ত্রক পেশির কিছু তন্তু ছিঁড়ে যায় যার ফলে রক্তনিয়ন্ত্রক পেশির আক্ষেপ (ইংরেজি: sphincter spasm) সৃষ্টি হয়।